stanford-oval/wikipedia huggingface dataset:
หน้ากากความยุติธรรม

| หน้ากากความยุติธรรม |
| --- | --- |
เป็นที่รู้จักกันในชื่อ: Murder DIEary

ฮันกึล: 살인자ㅇ난감
ความหมายตามตัวอักษร: The Murderer's Toy
อาร์อาร์: Sarinja-ng-Nangam 
 
แนว:  สุขนาฏกรรมมืด  อาชญากรรม  ระทึกขวัญ  ดราม่า 
พัฒนาโดย: ซน ซึง-เอ
เค้าโครงจาก: A Killer Paradox โดย Kkomabi
บทประพันธ์: คิม ดา-มิน
กำกับโดย: อี ชัง-ฮี
แสดงนำ: ชเว อู-ชิก ซน ซ็อก-กู อี ฮี-จุน
ดนตรีโดย: Dalpalan
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 8
การผลิต
กำกับภาพ: Park Se-seung
ลำดับภาพ: Kim Woo-il
ความยาวตอน: 45–63 นาที
บริษัทผู้ผลิต:  Showbox  Let's Film 
ออกอากาศ
สถานีโทรทัศน์: เน็ตฟลิกซ์
ออกอากาศ: 9 กุมภาพันธ์ ค.ศ. 2024 (2024-02-09)
หน้ากากความยุติธรรม (เกาหลี: 살인자ㅇ난감) เป็นละครทางโทรทัศน์ของเกาหลีใต้ นำแสดงโดย ชเว อู-ชิก,ซน ซ็อก-กู และอี ฮี-จุน สร้างจากเว็บโนเวลในชื่อเดียวกัน ซึ่งมีการตีพิมพ์เป็นเว็บตูนด้วย บอกเล่าเรื่องราวของชายคนหนึ่งที่บังเอิญฆาตกรรมฆาตกรต่อเนื่องและนักสืบที่ไล่ตามเขาอย่างไม่ลดละมีกำหนดฉายทางเน็ตฟลิกซ์ในวันที่ 9 กุมภาพันธ์ 2024
เรื่องย่อ

อี ทัง (ชเว อู-ชิก) นักศึกษาหนุ่มธรรมดา ๆ ที่พลั้งมือฆ่าคนตายโดยไม่ตั้งใจ ซึ่งชายที่เสียชีวิตดันเป็นฆาตกรต่อเนื่องที่มีหมายจับ เหตุการณ์ครั้งนั้นทำให้ชีวิตของอี ทังไม่เหมือนเดิมอีกต่อไปหลังจากเหตุการณ์นี้ ทำให้ จาง นัน-กัม (ซน ซ็อก-กู) อดีตตำรวจนักสืบฝีมือดีเริ่มทำการสืบค้นเรื่องราวต่าง ๆ ของเขา
นักแสดง > นักแสดงหลัก

ชเว อู-ชิก รับบทเป็น อี ทัง
ซน ซ็อก-กู รับบทเป็น จาง นัน-กัม
อี ฮี-จุน รับบทเป็น ซง ชน
นักแสดง > นักแสดงสมทบ

คิม โย-ฮัน รับบทเป็น โนวิน
ฮยอน บง-ซิก รับบทเป็น พัก ชุง-จิน
นัม จิน-บก รับบทเป็น อัยการจี
ช็อง อี-ซอ รับบทเป็น ซ็อน ยอ-อก
อี โซ-วอน รับบทเป็น ยอนซอ
อี จุง-อก รับบทเป็น คัง ซัง-มุก
การผลิต

ละครเรื่องนี้กำกับโดยอี ชัง-ฮี และเขียนบทโดยคิม ดา-มิน ผู้ชนะรางวัลใหญ่ในหมวดหมู่คุณลักษณะการวางแผนและพัฒนาสถานการณ์คยองกีประจำปี 2019
Showbox และ Let's Film ร่วมผลิต
การผลิต > การคัดนักแสดง

เมื่อวันที่ 19 สิงหาคม 2022 ชเว อู-ชิก,ซน ซอก-กู,อี ฮี-จุน ได้รับการยืนยันให้เป็นนักแสดงในละครเรื่องนี้
แหล่งข้อมูลอื่น

หน้ากากความยุติธรรม ที่เน็ตฟลิกซ์
หน้ากากความยุติธรรม ที่อินเทอร์เน็ตมูวีเดตาเบส
หน้ากากความยุติธรรม ที่ฮันซีเนมา
A Killer Paradox ใน เนเวอร์ เว็บตูน (ในภาษาเกาหลี)
A Killer Paradox ใน เนเวอร์ เว็บตูน
ดินเหนียว

ดินเหนียว เป็นดินเนื้อละเอียด ซึ่งมีคุณสมบัติ ทึบน้ำ เหนียว เมื่อให้น้ำในปริมาตรที่เหมาะสม จะสามารถนำมาปั้นเป็นรูปทรงต่าง ๆ ได้ เมื่อนำไปเผาจะแปรสภาพเป็นวัตถุแข็ง ไม่เปลี่ยนรูป
ประโยชน์ของดินเหนียว

เหมาะสำหรับการทำนา ปลูกข้าว แต่ไม่เหมาะสำหรับพืชชนิดอื่น
ใช้ในการทำเครื่องปั้นดินเผา ทำภาชนะ เครื่องใช้ต่าง ๆ
ใช้ขึ้นรูปในงานปั้น สร้างผลงานทางด้านประติมากรรม
ใช้เป็นส่วนประกอบในการทำอิฐ
ใช้เป็นวัสดุก่อสร้าง แกนดินเหนียวสำหรับเขื่อนดิน และเขื่อนหินทิ้ง
ใช้เป็นวัสดุดิบในการผลิตเซรามิก เพื่อใช้ในงานวิศวกรรมและอุตสาหกรรม
เปา กูบาร์ซี

นักฟุตบอลชาวสเปน (เกิด พ.ศ. 2550)
ในบทความนี้นามสกุลคือ ส่วนนามสกุลที่สองหรือนามสกุลฝ่ายมารดาคือ ; โดยทั่วไปจะมีคำสันธาน "i" เชื่อมนามสกุลทั้งสอง
เปา กูบาร์ซี อี ปาแรดัส (กาตาลา: Pau Cubarsí i Paredes; เกิดเมื่อวันที่ 22 มกราคม ค.ศ. 2007) เป็นนักฟุตบอลชาวสเปน เล่นในตำแหน่งเซ็นเตอร์แบ็กให้แก่บาร์เซโลนาในลาลิกา และทีมชาติสเปน
สโมสร

กูบาร์ซีเกิดที่อัสตัญญ็อล จังหวัดฌิโรนา แคว้นกาตาลุญญา เขาเริ่มต้นอาชีพนักฟุตบอลกับฌิโรนา ก่อนที่จะย้ายมาบาร์เซโลนาใน ค.ศ. 2018 ผ่านการเล่นทีมเยาวชนในรุ่นต่าง ๆ ในสถาบันเยาวชน เขากลายเป็นผู้เล่นที่มีอายุน้อยที่สุดอันดับสามที่ได้ลงเล่นในยูฟ่ายูธลีก ถัดจากลามิน ยามัล และอิลัช มูริบา ในเกมที่เขาลงเล่นเป็นตัวจริงเสมอกับวิกโตริยาเปิลแซ็ญจากเช็กเกียไป 1–1
ในเดือนเมษายน ค.ศ. 2023 เขาได้ซ้อมร่วมกับทีมชุดใหญ่เป็นครั้งแรก โดยชาบีเป็นผู้เรียกตัวเขามา เขาเซ็นสัญญาอาชีพกับสโมสรในสามเดือนต่อมา ในวันที่ 8 กรกฎาคม เขามีชื่ออยู่ในทีมบาร์เซโลนาก่อนเริ่มฤดูกาล 2023–24
ในวันที่ 18 มกราคม ค.ศ. 2024 กูบาร์ซีลงเล่นให้ทีมชุดใหญ่เป็นครั้งแรกในเกมที่พบกับอูนิโอนิสตัสเดซาลามังกาในโกปาเดลเรย์ ถูกเปลี่ยนลงมาเป็นตัวสำรองในนาทีที่ 46 เขาได้ลงเป็นตัวจริงเป็นครั้งแรกในนัดต่อมาในเกมที่พบกับเรอัลเบติสในลาลิกา หนึ่งวันก่อนเขาอายุ 17 ปี ในวันที่ 12 มีนาคม เขาได้รับเลือกเป็นผู้เล่นยอดเยี่ยมประจำนัดในการลงเล่นเป็นตัวจริงในยูฟ่าแชมเปียนส์ลีก ในเกมที่เอาชนะนาโปลีไป 3–1 ในรอบ 16 ทีมสุดท้าย เลกที่สอง ซึ่งเขากลายเป็นผู้เล่นที่มีอายุน้อยที่สุดที่ลงเล่นเปิดตัวให้แก่ทีมในรอบแพ้คัดออก โดยเขามีอายุ 17 ปี 50 วัน ณ วันที่ลงเล่น ทำลายสถิติของเดวิด อาลาบา อดีตกองหลังไบเอิร์นมิวนิก ที่ ณ ตอนนั้นมีอายุ 17 ปี 258 วัน
ในวันที่ 10 เมษายน กูบาร์ซีกลายเป็นกองหลังที่มีอายุน้อยที่สุดที่ได้ลงเล่นเป็นตัวจริงในรอบ 8 ทีมสุดท้ายของแชมเปียนส์ลีกด้วยอายุเพียง 17 ปี 79 วัน ทำลายสถิติของเกออร์กี ชเชนนิคอฟ ผู้เล่นซีเอสเคเอ มอสโก
ในวันที่ 9 พฤษภาคม ค.ศ. 2024 บาร์เซโลนาได้ประกาศว่าพวกเขาบรรลุข้อตกลงต่อสัญญากับกูบาร์ซีไปจนถึงวันที่ 30 มิถุนายน ค.ศ. 2027
ทีมชาติ

กูบาร์ซีเล่นให้แก่ทีมชาติสเปนรุ่นอายุไม่เกิน 15 ปี จนถึงรุ่นอายุไม่เกิน 17 ปี ในเดือนมีนาคม 2024 ลุยส์ เด ลา ฟูเอนเต เรียกตัวเขาเข้าสู่ทีมชาติสเปนชุดใหญ่เป็นครั้งแรก และได้ลงเล่นเป็นครั้งแรกในเกมที่แพ้ทีมชาติโคลอมเบียในเกมกระชับมิตรไป 1–0 เขาลงมาเล่นในฐานะตัวสำรองในนาทีที่ 83 โดยลงมาเล่นแทนแอมริก ลาปอร์ต ซึ่งทำให้เขากลายเป็นกองหลังที่มีอายุน้อยที่สุดที่เคยลงเล่นให้ทีมชาติสเปนชุดใหญ่ โดยมีอายุเพียง 17 ปี 1 เดือน 28 วัน ทำลายสถิติของเซร์ฆิโอ ราโมส ใน ค.ศ. 2005
ในวันที่ 27 พฤษภาคม ค.ศ. 2024 เขามีชื่ออยู่ในทีมชาติสเปนรอบอุ่นเครื่อง 29 คนที่จะเขาร่วมฟุตบอลชิงแชมป์แห่งชาติยุโรป 2024 อย่างไรก็ตาม ในวันที่ 7 มิถุนายน เขาถูกตัดออกจากทีมชุดสุดท้ายก่อนเริ่มการแข่งขัน
สถิติ

| สโมสร | ฤดูกาล | ลีก> ดิวิชั่น | ลีก> นัด | ลีก> ประตู | โกปาเดลเรย์> นัด | โกปาเดลเรย์> ประตู | ยุโรป> นัด | ยุโรป> ประตู | อื่นๆ> นัด | อื่นๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| บาร์เซโลนา เบ | 2023–24 | ปริเมราเฟเดราซิออน | 9 | 0 | — | — | — | — | 0 | 0 | 9 | 0 |
| บาร์เซโลนา | 2023–24 | ลาลิกา | 19 | 0 | 2 | 0 | 3 | 0 | 0 | 0 | 24 | 0 |
| 2024–25 | ลาลิกา | 10 | 0 | 0 | 0 | 3 | 0 | 0 | 0 | 13 | 0 |  |
| รวม | รวม | 29 | 0 | 2 | 0 | 6 | 0 | 0 | 0 | 37 | 0 |  |
| รวมทั้งหมด | รวมทั้งหมด | รวมทั้งหมด | 38 | 0 | 2 | 0 | 6 | 0 | 0 | 0 | 46 | 0 |
1 2  จำนวนนัดที่ลงเล่นใน ยูฟ่าแชมเปียนส์ลีก
สถิติ > ทีมชาติ

| ทีมชาติ | ปี | นัด | ประตู |
| --- | --- | --- | --- |
| สเปน | 2024 | 4 | 0 |
| รวม | รวม | 4 | 0 |
เกียรติประวัติ

ทีมชาติสเปนรุ่นอายุไม่เกิน 23 ปี
เหรียญทองโอลิมปิกฤดูร้อน : 2024
รางวัลส่วนตัว
ผู้เล่นรุ่นอายุไม่เกิน 23 ปี ประจำเดือนของลาลิกา: มีนาคม 2024
แหล่งข้อมูลอื่น

ข้อมูลของ เปา กูบาร์ซี ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค
ศาสนาเชน

บทความนี้เกี่ยวกับศาสนา สำหรับความหมายอื่น ๆ ดูที่ เชน (แก้ความกำกวม)
ระวังสับสนกับ เซน
"ไชนประตีกจินหะ" สัญลักษณ์ทางการสากลของศาสนาเชน
ศาสนาเชน, ไชนะ หรือ ชินะ (แปลว่า ผู้ชนะ) (อังกฤษ: Jainism) เป็นศาสนาเก่าแก่ของอินเดีย เป็นหนึ่งในลัทธิสำคัญทั้งหก ที่เกิดร่วมสมัยกับพระโคตมพุทธเจ้า คำว่า เชน หรือ ไชนะ มาจากภาษาสันสกฤต "ไชนะ" อันแปลว่าผู้ชนะ และสามารถลุยข้ามสายน้ำแห่งการเวียนว่ายตายเกิดได้ ศาสนาเชนเชื่อว่าเป็นศาสนาที่เป็นนิรันดร์ ("sanatan") มีประวัติศาสตร์มายาวนานตั้งแต่สมัยตีรถังกรทั้ง 24 องค์ที่ผ่านมา ซึ่งมี "พระอาทินาถ" เป็นองค์แรกในวงจรจักรวาลนี้ (อวสานปิณี) เมื่อราวหลายล้านล้านล้านปีมาแล้ว ตีรถังกรองค์ที่ 23 คือ "พระปารศวนาถ" มีชีวิตอยู่ราว 800 ปีก่อนคริสตกาล และตีรถังกรองค์สุดท้ายและองค์ปัจจุบันในจักรวาลนี้ "พระมหาวีระ" เป็นองค์ที่ 24 มีชีวิตอยู่ราว 500 ปีก่อนคริสตกาล
หลักการสำคัญของศาสนาเชนคือหลัก อหิงสา (ahiṃsā; ไม่ใช้ความรุนแรง), อเนกานตวาท (anekāntavāda; many-sidedness), อปริเคราะห์ (aparigraha; ความไม่ยึดติด) และการถือพรตนิยม  (asceticism) ศาสนิกชนที่เคร่งจะถือปฏิญญา 5 ประการ คือ อหิงสา (ahiṃsā ไม่รุนแรง), สัตยะ (satya ความจริง), อสตียะ (asteya ไม่ลักขโมย), พรหมจรรย์ (brahmacharya การถือพรหมจรรย์) และอปริเคราะห์ (aparigraha; ความไม่ยึดติด) หลักการเหล่านี้นำไปสู่วัฒนธรรมเชนที่มีลักษณะเฉพาะหลายประการ โดยเฉพาะการทานมังสวิรัติ เพื่อป้องกันการทำลายสัตว์ต่าง ๆ และรบกวนวงจรชีวิตของมัน ศาสนาเชนมีคติพจน์ว่า "ปรัสปโรปัครโห ชีวานาม" (Parasparopagraho Jīvānām) อันแปลว่า หน้าที่ของสิ่งมีชีวิตหนึ่งคือการช่วยเหลือกันและกัน (the function of souls is to help one another) และมีบทสวดมนต์พื้นฐานที่สุดคือ "ณโมการมนตระ" (Ṇamōkāra mantra) ศาสนาเชนแบ่งออกเป็นสองสาขาเก่าแก่หลัก ๆ คือ ทิคัมพร และ เศวตามพร และยังมีสาขาย่อยแตกออกไปอีกมากมายในช่วงคริสต์สหัสวรรษที่ 2 ทั้งสองนิกายนี้มีมุมมองที่ต่างกันหลายประเด็น โดยเฉพาะ การบำเพ็ญทุกรกิริยา, เพศ และ คัมภีร์เล่มใดที่จะยึดเป็นคัมภีร์หลักกลาง
ศาสนาเชนมีศาสนิกชนประมาณ 4-5 ล้านคน ส่วนมากอยู่ในประเทศอินเดีย ส่วนน้อยนอกอินเดีย ได้แก่ แคนาดา ยุโรป เคนยา สหราชอาณาจักร ฮ่องกง ซูรินาเม ฟิจิ และ สหรัฐอเมริกา เทศกาลสำคัญ ๆ ในศาสนาเชน เช่น Paryushana และ Daslakshana, มหาวีรชยันตี และ ทีปาวลีแบบเชน
ศาสดา

บทความหลัก: พระมหาวีระ และ ตีรถังกร
ศาสนาเชนเชื่อว่ามีศาสดา เรียกว่า "ตีรถังกร" อยู่ด้วยกัน 24 องค์ในจักรวาลปัจจุบัน (อวสานปิณี) องค์แรกคือพระอาทินาถ และองค์สุดท้ายคือองค์ปัจจุบันคือพระมหาวีระ ตีรถังกรคือบุคคลผู้บรรลุเกวลญาณ (สัพพัญญูในศาสนาเชน - Omniscience) และเผยแผ่ธรรมะนั้น ในบรรดา 24 ตีรถังกร องค์ที่ได้รับการเคารพบูชาสูงสุดสี่องค์คือ พระอาทินาถ, พระเนมินาถ, พระปารศวนาถ, พระมหาวีระ
ตีรถังกรองค์ปัจจุบันและองค์สุดท้าย คือ พระมหาวีระ เดิมมีพระนามเดิมว่า "วรรธมาน" แปลว่า ผู้เจริญมีกำเนิดในสกุลกษัตริย์ เกิดในเมืองเมืองเวสาลี พระบิดานามว่า สิทธารถะแห่งกุนทครามะ พระมารดานามว่า ตฤศลา เมื่อเจริญวัยได้รับการศึกษาศิลปศาสตร์หลายอย่างโดยควรแก่ฐานะแห่งวรรณะกษัตริย์ เผอิญวันหนึ่งขณะเล่นอยู่กับสหาย ได้มีช้างตกมันตัวหนึ่งหลุดออกจากโรงวิ่งมาอาละวาด ทำให้ฝูงชนแตกตื่นตกใจ ไม่มีใครจะกล้าเข้าใกล้และจัดการช้างตกมันตัวนี้ให้สงบได้ แต่เจ้าชายวรรธมานได้ตรงเข้าไปหาช้างและจับช้างพากลับไปยังโรงช้างได้ตามเดิม เพราะเหตุที่แสดงความกล้าหาญจับช้างตกมันได้จึงมีนามเกียรติยศว่า "มหาวีระ" แปลว่า ผู้กล้าหาญมาก ซึ่งเป็นชื่อที่เรียกขานกันต่อมาของศาสดาพระองค์นี้
ศาสดามหาวีระมีพี่น้องร่วมพระมารดาเดียวกัน 2 องค์ คือ พระเชษฐภคินี และพระเชษฐภาดา โดยท่านมหาวีระ เป็นพระโอรสองค์สุดท้าย
เมื่อมีพระชนมายุได้ 12 พรรษา ทรงได้รับพิธียัชโญปวีตคือพิธีสวมด้ายมงคลแสดงพระองค์เป็นศาสนิกตามคติศาสนาพราหมณ์ หลังจากพระบิดาได้ทรงส่งเจ้าชายไปศึกษาลัทธิของพราหมณาจารย์หลายปี เจ้าชายทรงสนพระทัยในการศึกษาแต่ในพระทัยมีความขัดแย้งกับคำสอนของพราหมณ์ที่ว่า วรรณะพราหมณ์ประเสริฐที่สุดในโลก ส่วนวรรณะอื่นต่ำต้อย แม้วรรณะกษัตริย์ยังต่ำกว่าวรรณะพราหมณ์ แต่แล้วพวกพราหมณ์ได้ประพฤติกาย วาจาและใจ เลวทรามไปตามทิฏฐิของลัทธินั้น ๆ
เมื่อศาสดามหาวีระมีพระชนมายุได้ 19 พรรษา พระบิดาทรงจัดให้อภิเษกสมรสกับเจ้าหญิงยโสธรา ในซึ่งเวลาต่อมาได้พระธิดาองค์หนึ่งนามว่า อโนชา หรือ เจ้าหญิงปริยทรรศนา จนพระชนมายุได้ 28 พรรษา ได้มีความเศร้าโศกเสียพระทัยอย่างมากจากการสิ้นพระชนม์ของพระบิดาและพระมารดา ด้วยวิธีการอดอาหารตามข้อวัตรปฏิบัตรในศาสนาพราหมณ์ ซึ่งศาสนาพราหมณ์ถือว่าเป็นบุญอย่างหนึ่ง
การสูญเสียพระบิดาและพระมารดาได้ทำให้เจ้าชายทรงเศร้าพระทัยมาก ทรงสละพระชายาและพระธิดา เปลี่ยนผ้าคลุมพระกายเป็นแบบนักพรต เสด็จออกจากพระนครและได้ทรงประกาศมหาปฏิญญาในวันนั้นว่า นับตั้งแต่วันนี้เป็นต้นไป 12 ปี ขอไม่พูดกับใครแม้คำเดียว พระมหาวีระได้ทรงบำเพ็ญตนเป็นนักพรตถือการขอเป็นอาชีพ ได้เสด็จเที่ยวไปตามคามนิคมต่าง ๆ โดยมิได้พูดอะไรกับใครเป็นเวลา 12 ปี ได้บรรลุความรู้ขั้นสูงสุดเรียกว่า "เกวลญาณ" ถือเป็นผู้หลุดพ้นกิเลสทั้งปวง เป็นพระอรหันต์และเป็นผู้ชนะโดยสิ้นเชิง
เมื่อพระมหาวีระได้ทรงบรรลุเกวลญาณแล้ว จึงทรงพิจารณาเห็นว่ามีความจำเป็นต้องละปฏิญญานั้นเสียกลับมาสู่ภาวะเดิมคือต้องพูดกับคนทั้งหลาย เพื่อช่วยกันปฏิรูปความคิดและความประพฤติของคนในสังคมเสียใหม่ แล้วได้เริ่มเที่ยวประกาศศาสนาใหม่ อันมีชื่อว่า ศาสนาเชน หรือ ไชนะ แปลว่า ผู้ชนะ
ศาสดามหาวีระได้ทรงใช้เวลาในการสั่งสอนสาวกไปตามนิคมต่าง ๆ เป็นเวลา 30 ปี และได้ทรงเข้าสิทธศิลา (เปรียบได้กับนิพพานของศาสนาพุทธ) หรือมรณภาพ เมื่อมีพระชนมายุได้ 72 พรรษา ในประมาณก่อนปีพุทธศักราชที่ 29 ที่เมืองปาวา หรือสาธารณรัฐมัลละ และเมืองนี้ได้เป็นสถานที่แสวงบุญสำหรับศาสนิกเชนทุกคน
หลักปรัชญา

ศาสนาเชนเป็นศาสนาอเทวนิยม กล่าวคือ มองสภาพความจริงว่ามีส่วนประกอบ 2 สิ่งที่มีสภาวะเที่ยงแท้เป็นนิรันดร คือ 1. ชีวะ ได้แก่ วิญญาณ หรือสิ่งมีชีวิต หรือ อาตมันซึ่งเป็นอัตตา จริงแท้ (ตรงข้ามกับศาสนาพุทธที่เป็นอนัตตา) 2. อชีวะ ได้แก่ อวิญญาณ หรือสิ่งไม่มีชีวิต ได้แก่สสารวัตถุต่าง ๆ
สสารประกอบด้วยองค์ประกอบขั้นพื้นฐาน 5 ประการ คือ 1. การเคลื่อนไหว (ธัมมะ) 2. การหยุดนิ่ง (อธัมมะ) 3. อวกาศ (อากาศ) 4. สสาร และ 5. กาลเวลา โดยทั้งหมดเป็นนิรันดรและปราศจากการเริ่มต้น
สรรพสิ่งทั้งหมดยกเว้นชีวะ (วิญญาน) เป็นสิ่งไม่มีชีวิต เวลาและเอกภาพเป็นสิ่งนิรันดร ไม่มีรูป โลกคงมีอยู่ไม่มีวันจบสิ้น เป็นสภาพนิรันดร ไม่สามารถจะเปลี่ยนแปลงได้ แต่สภาวะเปลี่ยนแปลงคงอยู่ตลอดกาล อวกาศเป็นสิ่งขยายไร้รูป เป็นที่รองรับเนื้อที่ทั้งมวลของเอกภาพ และเอกภาพมีรูปร่างเหมือนคนยืนกางขา เอามือเท้าสะเอว รูปร่างเพรียว เอวแบน ตรงกลางเอกภาพมีที่สถิตแห่งดวงวิญญาณ เป็นบริเวณที่สิ่งมีชีวิตทั้งหลายทุกชนดมีอยู่ เหนือบริเวณตอนกลางของเอกภาพขึ้นไป คือ โลกชั้นบน โลกชั้นนี้มีสองส่วน มีสวรรค์ 16 ชั้น มีเขตของท้องฟ้า 14 เขต ชั้นบนที่สุดของเอกภาพเป็นที่ตั้งของ สิทธศิลา ซึ่งเป็นสถานที่มีลักษณะบริเวณโค้ง เป็นที่สถิตของวิญญาณที่หลุดพ้นออกจากกายที่อยู่บนโลกมนุษย์
คัมภีร์

คัมภีร์ในศาสนาเชนเรียกว่า อาคม (Agama) ซึ่งดั้งเดิมนั้นถ่ายทอดกันมาผ่านทางมุขปาฐะจากรุ่นสู่รุ่น เช่นเดียวกันกับทั้งพระพุทธศาสนาและศาสนาฮินดู ศาสนาเชนเชื่อกันว่าเป็นศาสนาที่เป็นนิรันดร์ คำสอนจากพระอาทินาถ ตีรถังกรองค์แรกนั้น มีมานานหลายล้านล้านปีมาแล้ว เชื่อกันว่าเมื่อครั้งตีรถังกรได้เอ่ยปากสอนธรรมะใน "สมวสรณะ" (samavasarana) คำสอนนั้นจะได้ยินไปทั่วทั้งจักรวาล ทั้งเหล่าทวยเทพและมนุษย์ โอวาทที่ได้กล่าวนั้นเรียกว่า "ศรุตญาณ"  (Śhrut Jnāna) และประกอบด้วย "อังคะ" (Anga) ทั้ง 11 และปุรวะ (purva) ทั้ง 14 โอวาทเหล่านั้นจะถูกจดจำและส่งต่อโดย "คณะธร" (Ganadhara) ประกอบด้วย 12 อันกา ซึ่งเทียบด้วยสัญลักษณ์เป็นต้นไม้ที่มีกิ่ง 12 กิ่ง ศาสนาเชนเชื่อว่าเมื่อ อรหะ ได้กล่าวสิ่งใดแล้ว สิ่งนั้นจะกลายเป็น "สูตระ" (sūtra) ซึ่งต่อมาจะกลายเป็นคำสอนในศาสนาเชน การสร้างและส่งต่ออาคมนั้น เป็นหน้าที่ของศาสนิกชน
ข้อปฏิบัติ > ข้อปฏิบัติของคฤหัสถ์

เว้นจากการฆ่าสัตว์
เว้นจากการพูดเท็จ
เว้นจากการลักฉ้อ
สันโดษในลูกเมียตน
มีความปรารถนาพอสมควร
เว้นจากการฆ่าสัตว์เป็นอาหาร
อยู่ในเขตของตนตามกำหนด
พอดีในการบริโภค
เป็นคนตรง
บำเพ็ญพรตประพฤติวัตรในคราวเทศกาล
รักษาอุโบสถ
บริบูรณ์ด้วยปฏิสันถารต่ออาคันตุ
ข้อปฏิบัติ > ข้อปฏิบัติของบรรพชิต

เพิ่มเติมจากข้อปฏิบัติของผู้ครองเรือนอีก 3 ข้อคือ
ห้ามประกอบเมถุนธรรม
ห้ามเรียกสิ่งต่าง ๆ ว่าเป็นของตนเอง
กินอาหารหลังเที่ยงได้ แต่ห้ามกินยามราตรี
จุดหมายสูงสุด

จุดหมายสูงสุดของศาสนาเชนคือการบรรลุเกวลญาณ ด้วยการ "นิรชระ" หรือการทำลายกรรม เพราะการกระทำซึ่งเป็นเหตุให้เกิด "พันธะ" การถูกผูกมัด (เปรียบได้กับอุปาทาน การยึดมั่นถือมั่นของศาสนาพุทธ) เป็นการการบำเพ็ญตนให้หลุดพ้นจากกิเลส หลุดพ้นจากสังสาระ การเวียนว่ายตายเกิด ซึ่งอาจเปรียบได้กับโมกษะของศาสนาพราหมณ์หรือนิพพานของศาสนาพุทธ ในศาสนาพราหมณ์ เมื่อวิญญานหลุดพ้นแล้วจะไปรวมอยู่กับพรหม ส่วนศาสนาเชน เมื่อวิญญานหลุดพ้นแล้ว ก็จะไปอยู่ในส่วนหนึ่งของเอกภาพที่เรียกว่า "สิทธศิลา" ซึ่งเป็นดินแดนแห่งความสุขนิรันดร ไม่ต้องกลับมาเกิดอีก
นิกาย

เมื่อพระมหาวีระสิ้นไปแล้วศาสนิกก็แตกแยกกันปฏิบัติหลักธรรม จากหลักธรรมที่เรียบง่ายก็กลายเป็นยุ่งเหยิง พ.ศ. 200 ก็แตกเป็น 2 นิกายคือ
ทิคัมพร นุ่งลมห่มฟ้า แบ่งแยกออกเป็นนิกายย่อยอีก 5 นิกาย
เศวตามพร นุ่งขาวห่มขาว แบ่งแยกออกเป็นนิกายย่อยอีก 84 นิกาย
ศาสนสถาน

บทความหลัก: เชนสถาน
แหล่งข้อมูลอื่น

"Jainism | Definition, Beliefs, History, Literature, & Facts", Encyclopædia Britannica, Encyclopædia Britannica, Inc.
'The Original Home of Jainism' by Dr. S. Srikanta Sastri
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ศาสนิกชนประกอบพิธีกรรมในเชนสถานในออสติน รัฐเท็กซัส ต่อหน้ารูปเคารพของพระมหาวีระ
สาธุทิคัมพร (นักบวช) ในนิกายทิคัมพรจะเปลือยกาย
สุภาพ ไชยวิสุทธิกุล

| สุภาพ ไชยวิสุทธิกุล |
| --- | --- |
เกิด: สุภาพ ไชยวิสุทธิกุล 27 มีนาคม พ.ศ. 2505 (62 ปี) ตำบลหนองไผ่ อำเภอหนองไผ่  จังหวัดเพชรบูรณ์
อาชีพ: นักพากย์, นักแสดง
สุภาพ ไชยวิสุทธิกุล  (ชื่อเล่น ติ่ง) เกิด 27 มีนาคม พ.ศ. 2505  เป็นนักพากย์ชายชาวไทย ที่มีน้ำเสียงและลีลาการพากย์หาตัวจับยากคนหนึ่งของวงการ สามารถพากย์ได้ดีทั้งบทพระเอก บทขรึม ตัวโกง หรือแม้แต่ ตัวตลก  ปัจจุบันพากย์เสียงอยู่กับ ทีมพากย์พันธมิตร รวมทั้งพากย์เสียงให้กับทาง ช่อง 9 อสมท. หรือ สถานีโทรทัศน์โมเดิร์นไนน์ และบริษัทผลิตวีซีดี-ดีวีดีการ์ตูน  โรส มีเดีย แอนด์ เอ็นเตอร์เทนเมนท์ ในอดีตพากย์ให้กับทาง ช่อง 3 และเคยออกรายการตีสิบ ช่วงดันดารา ตอน พันธมิตร ปะทะ อินทรี
ผลงาน > ผลงานการแสดง

ภาพยนตร์ สุดเขตเสลดเป็ด (2553) รับบท ติ่ง
ภาพยนตร์ ส.ค.ส. สวีทตี้ (2554) รับบท สุชัย (เพื่อนพ่อตั๊ด)
ภาพยนตร์ วาเลนไทน์ สวีทตี้ (2555) รับบท สุชัย (เพื่อนพ่อตั๊ด)
ภาพยนตร์ คุณนายโฮ (2555) รับบท ผอ.โรงเรียนโฮตอนโต (รับเชิญ)
ภาพยนตร์ รักสุดทีน (2556) รับบท อาจารย์มหาลัย (รับเชิญ)
ละครซิทคอม เณรจ๋า (2556, ช่อง 7) รับบท อาไท่
ละครโทรทัศน์ เงา (2557, ช่อง 7) รับบท หมอผีภู (รับเชิญ)
ภาพยนตร์ มนต์เลิฟสิบหมื่น (2558) รับบท ผู้ใหญ่ติ่ง
ละครซิทคอม จ่าเริง เซิ้งยับ (2559, ช่องเวิร์คพอยท์) รับบท อาปิง
ภาพยนตร์ ส่ม ภัค เสี่ยน (2560) รับบท ประภัตร (รับเชิญ)
ภาพยนตร์ นายไข่เจียวเสี่ยวตอร์ปิโด (2560)
ผลงาน > ผลงานพากย์ > แอนิเมชัน

การผจญภัยของบิลลี่และแมนดี้ (การ์ตูนเน็ตเวิร์ค) พากย์เป็น โฮส เดลกาโด้ และ แดรคคิวล่า (เป็นบางตอน)
จอร์จ เจ้าป่าฮาหลุดโลก (โรส) พากย์เป็น จอร์จ
ทรานส์ฟอร์เมอร์สวัน พากย์เป็น เซนทิเนล ไพรม์
ผลงาน > ผลงานพากย์ > การ์ตูนไทย

นาค พากย์เป็น ทอง
ปลาบู่ทอง (ช่อง 3)
สังข์ทอง (ช่อง 3)
ไกรทอง (ช่อง 3)
12 ราศี (ช่อง 3)
โสณน้อยเรือนงาม (ช่อง 3)
แก้วหน้าม้า (ช่อง 3)
ไซคิกฮีโร่ ศึกลูกดอกสายฟ้า (ช่อง 3) พากย์เป็น ไทย และ เรดดราก้อน
พ่อค้าจิ๋ว...ใจเกินร้อย (ช่อง 7) พากย์เป็น เสี่ยวเหลาปั่น
พุทธศาสดา (ไทยพีบีเอส) พากย์เป็น เจ้าชายสิทธัตถะ/สมเด็จพระสัมมาสัมพุทธเจ้า
ผลงาน > ผลงานพากย์ > โทคุซัทสึ

เจ็ทแมน (ช่อง 9) พากย์เป็น ยูคิ ไก / แบล็กคอนดอร์ และ ราดิเก้
จูเรนเจอร์ (ช่อง 9) พากย์เป็น โกชิ / แมมมอธเรนเจอร์ , ไบร / ดรากอนเรนเจอร์
ไดเรนเจอร์ (ช่อง 9) พากย์เป็น ไดโกะ / ชิชิเรนเจอร์
คาคุเรนเจอร์ (ช่อง 3) พากย์เป็น จิไรยะ / นินจาแบล็ค
เมกะเรนเจอร์ (ช่อง 9) พากย์เป็น ฮายาคาวะ ยูซาคุ / เมกะซิลเวอร์ และ กิเรล
อุลตร้าแมนทีก้า (ช่อง3) พากย์เป็น มาโดกะ ไดโกะ / อุลตร้าแมนทีก้า
สปอร์ตเรนเจอร์ (ช่อง 3) พากย์เป็น ดร.เอิร์ธ , นิว /เทนนิสกรีน , มอนส์เค้าท์ และ ผู้บรรยายเรื่อง
เซ็นไคเจอร์ (การ์ตูนคลับ) พากย์เป็น จูรัน / เซ็นไคจูรัน , บ็อคโควาอุส และ ผู้บรรยายเรื่อง
ผลงาน > ผลงานพากย์ > ภาพยนตร์ไทย

ฮะเก๋า พากย์เป็น บัวลอย (สุนัข)
ผลงาน > ผลงานพากย์ > ทีมพากย์พันธมิตร

ภาพยนตร์ไตรภาคเดอะลอร์ดออฟเดอะริงส์ พากย์เป็น แซมไวส์ แกมจี (ฌอน แอสติน) และ เปเรกริน ตุ๊ก (บิลลี่ บอยด์)
เร็ว..แรงทะลุนรก ซิ่งแหกพิกัดโตเกียว พากย์เป็น ทวิงกี้ (Bow Wow)
ทริปเปิ้ลเอ็กซ์ พยัคฆ์ร้ายพันธุ์ดุ พากย์เป็น ยอร์กี้ (มาร์ตัน โชกัส) และ ริชชี มุลเลอร์ (มิลาน)
สตอร์มเบรกเกอร์ ยอดจารชนดับแผนล้างโลก พากย์เป็น เอียน ไรเดอร์ , ยัสเซน เกรโกโรวิช , ดาร์เรียส เซยล์ และ วูล์ฟ
คัมภีร์หยุดกระสุน พากย์เป็น คาร์ (ฌอนน์ วิลเลียม สก็อตต์)
ยำหนังจี้หวีดดีไหมหว่า พากย์เป็น ช็อตตี้ (มาร์ลอน เวย์นส์)
หน้ากากเทวดา พากย์เป็น สแตนลี่ อิฟคิส (จิม แครี่)
Superhero Movie ไอ้แมงปอแมน ฮีโร่ซุปเปอร์รั่ว พากย์เป็น ลู แลนเดอร์ส / มนุษย์นาฬิกาทราย (คริสโตเฟอร์ แมคโดนัลด์)
คู่ใหญ่ฟัดเต็มสปีด (ภาค 1, 2, 3) พากย์เป็น นักสืบ เจมส์ คาร์เตอร์ (คริส ทักเกอร์)
สมุดโน้ตกระชากวิญญาณ / อวสานสมุดมรณะ พากย์เป็น ลุค และ ยางามิ โซอิจิโร่
สามก๊ก โจโฉแตกทัพเรือ พากย์เป็น จิวยี่ (เหลียงเฉาเหว่ย) และ กำเหลง (ชิโด นากามุระ)
มู่หลาน วีรสตรีโลกจารึก พากยฺเป็น เม่าตุ้น
ฟงอวิ๋น ขี่พายุทะลุฟ้า 2  พากย์เป็น  เจวี่ยอู๋เซิน และ จอมยุทธไร้นาม (อู๋หมิง)
นักเตะเสี้ยวลิ้มยี่ พากย์เป็น เฉียงสง (เซี๊ยะเสียน)
คนเล็กหมัดเทวดา พากย์เป็น พี่แซม (เฉิน กั๋วคุน), โดนัท (ดง ชิฮัว) และ เทพเมฆาอัคคี (เหลียง เสี่ยวหลง)
คนเล็กของเล่นใหญ่ พากย์เป็น นายเฉา / ครูแว่น (Lee Sheung Ching)
วิ่งสู้ฟัด 5 เหิรสู้ฟัด พากย์เป็น โจ (แดเนียล วู), ไฟเออร์ (เทเรนซ์ อิน) และ แม็กซ์ (ฮิโระ ฮายามะ)
วิ่งโขยงฟัด พากย์เป็น คอลตัล เจมส์
ยิปมัน 2 อาจารย์บรู๊ซ ลี พากย์เป็น ทวิสเตอร์ (ดาร์เรน ชาห์ลาวี) และ ตัวประกอบอื่นๆ
1911 ใหญ่ผ่าใหญ่ พากย์เป็น ดร.ซุน ยัดเซ็น (เจ้า เหวินเซวียน)
ผีชีวะ พากย์เป็น เชด
ผีชีวะ 2 ผ่าวิกฤตไวรัสสยองโลก พากย์เป็น แอลเจ และ นิโคไล
ผีชีวะ 3 สงครามสูญพันธุ์ไวรัส พากย์เป็น แอลเจ, ไมกี้ และ เวสเกอร์
ผีชีวะ 4 สงครามแตกพันธุ์ไวรัส พากย์เป็น อัลเบิร์ต เวสเกอร์
ถนนสายนี้ หัวใจไม่เคยลืม 2 พากย์เป็น จะงะวะ รีวโนะสุเกะ (ฮิเดะตะกะ โยะชิโอะกะ)
แหกคุกมหาประลัย พากย์เป็น ร็อดเมเยอร์ (อาร์โนลด์ ชวาร์เซเน็กเกอร์)
โคตรคนทีมมหากาฬ พากย์เป็น  ลี คริสต์มาส (เจสัน สเตธัม)
เกรียนโคตร มหาประลัย พากย์เป็น แฟรงก์ (มาร์ก สตรอง)
อาชญากลปล้นโลก พากย์เป็น เมอร์ริต แมคคินนีย์ (วู้ดดี้ แฮร์เรลสัน) และ เอเยน อีแวนส์
หน่วยระห่ำ ปลดล็อกระเบิดโลก พากย์เป็น จ่าสิบเอก เจ.ที. แซนบอร์น (แอนโทนี แม็กกี้) และ พันโท จอห์น เคมบริดจ์ (คริสเตียน คามาร์โก)
ปลดแอก คนย่ำคน พากย์เป็น เอ็ดวิน เอปส์ (ไมเคิล ฟาสเบนเดอร์) และ ฟอร์ด (เบเนดิกต์ คัมเบอร์แบทช์)
คนข่าวคลั่ง พากย์เป็น วอลเตอร์ ร็อบบี้ โรบินสัน (ไมเคิล คีตัน)
เดอะ คลาส ขอบคุณค่ะคุณครู พากย์เป็น ฟรองซัวส์ (ฟรองซัวส์ เบกอโด)
ทรานส์เซนเดนช์ คอมพ์สมองคนพิฆาตโลก พากย์เป็น แม็กซ์ วอเตอร์ส (พอล เบ็ตตานีย์) และ แอนเดอร์สัน (คิลเลียน เมอร์ฟี)
ไดเวอร์เจน คนแยกโลก / อินเซอร์เจนท์ คนกบฏโลก พากย์เป็น อีริค (ไจ คอร์ทนีย์)
ไซอิ๋ว ตอนกำเนิดราชาวานร พากย์เป็น เง็กเซียนฮ่องเต้ (โจว เหวินฟะ) เทพเอ้อหลางเฉิน (เหอ รุ่นตง)
ไซอิ๋ว 2 และ 3 พากย์เป็น  ตือโป๊ยก่าย
ผลงาน > ผลงานพากย์ > ผลงานพากย์อื่นๆ

หนังจีนชุดกำลังภายใน ไซอิ่ว เวอร์ชัน จางเหว่ยเจี้ยน (TVB/ช่อง 3) พากย์เป็น ตือโป้ยก่าย แสดงโดย หลี่เย่าเสียง (ตอนทำงานอยู่ช่อง 3)
รายการโทรทัศน์ เกมส์ฮาท้าพิสูจน์ : Super Junior (โมเดิร์นไนน์) พากย์เป็น ดองยุป (พิธีกรรายการ)
รายการโทรทัศน์ เชฟกระทะเหล็ก (โมเดิร์นไนน์) พากย์เป็น เชฟ , พิธีกร (เคนจิ ฟุคุอิ) และ กรรมการ
ให้เสียงบรรยายความสำคัญของธงชาติและเพลงชาติไทย ก่อนเคารพธงชาติ 08.00 และ 18.00 น. ทางโมเดิร์นไนน์
ให้เสียงพากย์รายการ มุดโต๊ะข่าว คู่กับ เกียรติศักดิ์ อุดมนาค ทางช่อง  อมรินทร์ ทีวี
พระพิฆเนศ มหาเทพแห่งความสำเร็จ (Ganesh Leela) พากย์เป็น พระศิวะ
แหล่งข้อมูลอื่น

น้าติ่ง พันธมิตร ยอดนักพากย์สุดติ่งกระดิ่งแมว เก็บถาวร 2016-06-14 ที่ เวย์แบ็กแมชชีน
www.kartoon-discovery.
ข้อมูล รายชื่อ นักพากย์ไทย
ทีวีแมกกาซีน ฉบับที่ 209 หน้า 57 ระดมนักพากย์เสียงพระเอก
ทีมพากย์พันธมิตร น้าโต๊ะและน้าติ่ง, คอลัมน์รู้ไปโม้ด โดยน้าชาติ ประชาชื่น, เก็บถาวร 2016-02-01 ที่ เวย์แบ็กแมชชีน  19 เม.ย. 2545 (เรียกข้อมูลเมื่อ 1 ธ.ค. 2550)  ลิงก์ถูกลบแล้ว
นิตยสาร Bizon Media&Stories เล่มที่ 2 การเริ่มต้นใหม่...
บทความยอดนิยม Shadow's Warriors ศิลปินในเงามืด โดย Colourman (วันเลิศ แปล) ปี 2557
อาทิตย์ สุนทรพิธ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อาทิตย์ สุนทรพิธ
วันเกิด:   (1986-04-19) 19 เมษายน ค.ศ. 1986 (38 ปี)
สถานที่เกิด:  ขอนแก่น, ประเทศไทย
ส่วนสูง:  1.78 m (5 ft 10 in)
ตำแหน่ง:  กองกลางตัวรุก, มิดฟิลด์ริมเส้นทางซ้าย
ข้อมูลสโมสร
สโมสรปัจจุบัน:  เมืองเลย ยูไนเต็ด
หมายเลข:  77
สโมสรเยาวชน
:  อัสสัมชัญ ศรีราชา
สโมสรอาชีพ*
| ปี |  ทีม |  ลงเล่น |  (ประตู) |
| 2547-2555 |  ชลบุรี เอฟซี |  168 |  (28) |
| 2555 |  วัวชน ยูไนเต็ด → (ยืม) |  11 |  (1) |
| 2557–2558 |  ชัยนาท ฮอร์นบิล |  32 |  (2) |
| 2558–2559 |  เชียงรายยูไนเต็ด |  42 |  (4) |
| 2560–2561 |  ปตท.ระยอง |  29 |  (5) |
| 2562–2564 |  ขอนแก่น ยูไนเต็ด |  53 |  (5) |
| 2564–2565 |  ลำพูน วอร์ริเออร์ |  34 |  (4) |
| 2565–2566 |  พิษณุโลก |  23 |  (5) |
| 2566–2567 |  สมุทรสาคร ซิตี้ |  20 |  (6) |
| 2567 |  พัทยา ยูไนเต็ด |  7 |  (1) |
| 2567– |  เมืองเลย ยูไนเต็ด |  0 |  (0) |
ทีมชาติ‡
| 2007–2009 |  ไทย 23 ปี |  10 |  (5) |
| 2008–2013 |  ไทย |  18 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 กุมภาพันธ์ 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 18 กรกฎาคม 2551
อาทิตย์ สุนทรพิธ (เกิดวันที่ 19 เมษายน พ.ศ. 2529) เป็นอดีตนักฟุตบอลทีมชาติไทย และปัจจุบันเป็นหัวหน้าผู้ฝึกสอนและผู้เล่นให้กับเมืองเลย ยูไนเต็ด ในไทยลีก 3 เขามีชื่อเสียงในเรื่องของการยิงฟรีคิก